Document ID: 31996R1124

ΚΑΝΟΝΙΣΜΟΣ (ΕΚ) αριθ. 1124/96 ΤΗΣ ΕΠΙΤΡΟΠΗΣ της 21ης Ιουνίου 1996 για έναρξη παρεμβάσεως σύμφωνα με το άρθρο 6 παράγραφος 4 του κανονισμού (ΕΟΚ) αριθ. 805/68 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 894/96 (2), και ιδίως το άρθρο 6 παράγραφος 7,
Εκτιμώντας:
ότι στο άρθρο 6 παράγραφος 4 του κανονισμού (ΕΟΚ) αριθ. 805/68 προβλέπεται ότι πρέπει να αρχίσει η παρέμβαση σε ένα κράτος μέλος ή μία περιοχή ενός κράτους μέλους εάν, κατά τη διάρκεια μιας περιόδου δύο συνεχών εβδομάδων η μέση τιμή της κοινοτικής αγοράς των νεαρών αρσενικών μη ευνουχισμένων ζώων ηλικίας μικρότερης των δύο ετών ή των αρσενικών ευνουχισμένων ζώων, η οποία διαπιστώνεται με βάση την κοινοτική κλίμακα ταξινομήσεως των σφαγίων των χονδρών βοειδών, είναι χαμηλότερη από 78 % της τιμής παρεμβάσεως και εάν, στο σχετικό κράτος μέλος, η μέση τιμή της αγοράς, η οποία υπολογίζεται με την ίδια βάση, είναι χαμηλότερη από 60 % της τιμής παρεμβάσεως 7
ότι όταν πληρούνται όλες αυτές οι προϋποθέσεις όλες οι προσφορές πωλήσεως στην παρέμβαση πρέπει να γίνουν αποδεκτές στο εν λόγω κράτος μέλος ή στην περιοχή του εν λόγω κράτους μέλους, όσον αφορά τα προϊόντα που αναφέρονται στο άρθρο 4 του κανονισμού (ΕΟΚ) αριθ. 2456/93 της Επιτροπής, της 1ης Σεπτεμβρίου 1993, περί λεπτομερειών εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τα γενικά μέτρα και τα ειδικά μέτρα παρεμβάσεως στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΚ) αριθ. 307/96 (4), και στο άρθρο 1 του κανονισμού (ΕΚ) αριθ. 1037/96 της Επιτροπής (5) περί παρεκκλίσεως από τον κανονισμό (ΕΟΚ) αριθ. 2456/93 7
ότι οι προαναφερθείσες προϋποθέσεις πληρούνται στην Μεγάλη Βρετανία όσον αφορά τα μη ευνουχισμένα νεαρά αρσενικά ζώα ηλικίας μικρότερης των δύο ετών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παρέμβαση που προβλέπεται στο άρθρο 6 παράγραφος 4 του κανονισμού (ΕΟΚ) αριθ. 805/68 αρχίζει στα κράτη μέλη και στις περιοχές των κρατών μελών που απαριθμούνται στο παράρτημα του παρόντος κανονισμού για τις κατηγορίες και τις ποιότητες που αναφέρονται σε αυτό.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιουνίου 1996.

Labels: 3
17
18